Tanken om en musikkforening kom visstnok fram på et møte i Jaren sosialdemokratiske forening, men det ble først alvor da brødrene Kolbjørn og Halvdan Bergli begynte å arbeide med saken. På stiftelsesmøtet 10. mars ble det utarbeidet lover og avholdt valg. I 1975 gikk korpset over fra å være et janitsjarkorps til å bli et rent brassband med bare messinginstrumenter. Korpset deltok i norgesmesterskapet for første gang i 1980.